|  |  |
| --- | --- |
| Forum: | BKV OmrådeMED |
| Tid: | 26. maj 2014 kl. 12.00 – 14.00. Der er formøde for medarbejderne fra kl. 11.00. Der serveres frokost til mødet.  |
| Sted: | Rådhuset, Blok A – stuen, lokale 129 |
| Deltagere: | Jytte Therkildsen, Helle Vaarning, Claes Hjort, Anne Nielsen, Susi Flex, Margit Krogh, Claes Isbrandtsen, Carina Kofoed, Jan Hausted Petersen, Suzanne Agerholm |
| Afbud: | Cecilie Engell |
| Referent: | Dorthe Stærkær de la Mottende af alle. |

# Beslutningspunkter

## Godkendelse af dagsorden

*Konklusion:*

*Godkendt. Der blev orienteret om, at ledelsens repræsentation i udvalget først vil være fuldtallig, når ny afdelingschef for Sundhed, Pleje og Omsorg tiltræder.*

## Godkendelse af referat fra sidste møde

*Konklusion:*

*Godkendt. Det blev dog bemærket, at arbejdsgruppen, der skal drøfte bedst mulige vilkår på skolerne, ikke er indkaldt endnu.*

## Arbejdsmiljø og sundhed

* Nyt i forhold til arbejdspladsvurderinger (APV). Opfølgning på møde med BMB (Carina Kofoed)

*Opfølgning på sagen i direktørområdet BMB. Derudover orientering om, at konsulent fra Dansk Teknologisk Institut snarest tager test for skimmelsvamp enkelte steder på rådhuset.*

* Statistik for arbejdsskader, 2013. Bilag vedlagt.

*Rapporten blev gennemgået. Det er positivt, at der er et fald i indberetning af arbejdsskader. Det er endvidere positivt, at sygdomslængden (i forbindelse med arbejdsskader) er halveret. Herefter blev rapporten taget til efterretning.*

* Sygefraværsstatistik 2013, status herfor.

*Der er en udfordring med at få frembragt tallene. Udfordringen bunder bl.a. i, at kommunen i 2013 fik nogle nye programmer/moduler i KMD Opus. I forbindelse med udrulningen af disse programmer kom en række medarbejdere til at stå i forkerte afdelinger i kommunen. Dette er Økonomi & Stab ved at rette op på, men det betyder desværre, at man ikke kan regne med de sygefraværstal man får ud af systemerne. Der er tale om en fejl fra KMDs side i forhold til implementeringen. Desuden er træk på 2013 data fra før udrulningen ikke valide, da de nye programmer kun tæller sygdom, der har genereret sygedagpenge. Det er håbet, at kommunen kan få korrekte tal igen fra 2015.*

*Fraværstal fra FLD viser, at Albertslund har en sygefraværsprocent på 4,8 pct. i 2013 , hvilket er 0,1 procentpoint højere end 2012.*

*Det blev aftalt i KommuneMED, at indtil videre følges FLD-tallene på det overordnede niveau.*

*Der laves en orienteringsskrivelse til Økonomiudvalget i juni, hvor der redegøres for udfordringerne med træk af sygefraværstal.*

*Det er endvidere aftalt i KommuneMED, at evaluering af sygefraværsreglerne skulle skydes til 2015, hvor man kan få korrekte tal.*

* Snitflade mellem OmrådeMED og KommuneMED i forhold til arbejdsmiljøområdet.

*Claes Hjort oplyste, at der havde været nedsat en lille arbejdsgruppe, som har kigget på snitfladerne mellem OmrådeMED og KommuneMED. Det er der kommet et notat ud af, som har været drøftet i KommuneMED.*

*Claes bemærkede, at Økonomi og Stab ikke rigtigt hører hjemme under nogle af OmrådeMED’erne. KommuneMED har derfor besluttet, at problemstillinger for Økonomi og Stab, som ikke kan løses i den nære relation, løftes ind i KommuneMED og ikke i OmrådeMED’erne.*

*OmrådeMED’erne vil muligvis fremover kunne få nogle store operationelle opgaver. Det blev nævnt, at der kunne være nogle udfordringer i forhold til at skulle arbejde med psykisk arbejdsmiljø, kompetenceudvikling m.v.*

*Alle arbejdspladser i Albertslund skal lave en APV og indrapportere deres handlingsplan. Prioritering af hvad der sættes i værk i en handlingsplan sker af ledelsen efter drøftelse i MEDorganisationen.*

*Prioriteringen af handlingsplaner, hvor sagen ikke kan løses inden for institutionens/afdelingens/arbejdspladsens egne rammer skal ske i OmrådeMED. Forventningen er, at institutionen/afdelingen/arbejdspladsen som udgangspunkt løser tiltag i handlingsplanen inden for egen ramme.*

* Opfølgning på Store MEDdag den 29. april 2014.

*Der var forskellige tilbagemeldinger, den overvejende del mente, at Store MEDdag havde været en god oplevelse, men at lovstoffet var noget tungt. Hvis kommunen skal holde en ny Store MEDdag, skal det måske overvejes at få et par ”lettere” indslag ind.*

*Medarbejderrepræsentanterne havde en oplevelse af, at mange havde syntes, at det havde været rart at mødes og være sammen. Gruppearbejdet havde fungeret fint.*

*Der blev udtrykt skuffelse over, at mange ledere ikke havde deltaget. Fremadrettet bør en sådan dag ligge i efteråret og ikke i slutningen af april, da en del afholder restferie og mange institutioner har nye børn pr. 1. maj.*

*KommuneMED har besluttet at nedsætte en ny arbejdsgruppe til efteråret, som skal være med til at planlægge Store MEDdag 2015.*

* Kompetenceudviklingsplan 2014 for arbejdsmiljøorganisationen samt vedtagelse af principper for den fremtidige struktur (punktet blev optaget på mødet).

*KommuneMED har drøftet, hvilke initiativer fra kompetenceudviklings-planen, der skal iværksættes.*

*Det fremsatte forslag for 2014 blev godkendt i KommuneMED på sidste møde.*

*Det blev besluttet at lave et læringsnetværk om arbejdsmiljø. Carina Kofoed og Tordis Vilidur er tovholder på denne del.*

*I forhold til 2015 besluttede KommuneMED, at OmrådeMED’erne skulle inddrages i prioriteringen. Der skal fremlægges en plan for 2015 senest i november/december 2014. Mental robusthed blev nævnt som et emne, som kunne være fint at kigge nærmere på.*

*Der udestår nu en opgave med at få omsat de godkendte forslag til konkrete initiativer.*

# Orienteringspunkter

## Orientering fra formanden og næstformanden

* Status for etablering af arbejdspladser på skolerne v/ Jytte Therkildsen

*Der arbejdes på alle skoler med at få etableret alle arbejdspladser. Der arbejdes på højtryk på alle skoler for at få det på plads til efter skolesommerferie. Der blev afsat 2 mio. kr. til bl.a. etablering af arbejdspladser med implementering af ny folkeskolereform.*

* Politiske sager godkendt af Kommunalbestyrelsen om Folkeskolereform v/ *Jytte Therkildsen*

*Jytte oplyste, at den nye folkeskolereform blev behandlet på sidste KB-møde. Her drøftede man forskellige scenarier. Man besluttede bl.a. at tilføre SFO-området 1,2 mio. kr. i 2015. Der skal kigges på hvordan samspillet mellem skole, sfo og klubber bliver, når først man kommer i gang med reformen. SFO taksten (forældrebetaling) vil blive nedsat med 100 kr. i indeværende budgetår og 100 kr. til næste budget.*

*Der har været en god proces i fagudvalget. Der var stor ros til høringsmaterialet og høringssvarene.*

* Digital Borgerservice og Bibliotek, evalueringsrapport vedlagt. Claes Isbrandtsen orienterer.

*Claes Isbrandtsen orienterede om vilkår for medarbejderne på Biblioteket efter der er overflyttet opgaver fra Borgerservice til Biblioteket. Det fylder meget på Biblioteket. Der bruges meget tid på IT hjælp til borgere på Biblioteket. Bibliotekets medarbejdere er i meget høj grad blevet borgerservicemedarbejdere. Arbejdsmængden af borgerservicefunktioner fylder rigtig meget på Biblioteket. Det er en stor udfordring på biblioteket, at gøre alle borgere i Albertslund digitale.*

*Stor ros fra Jytte til medarbejderne på Biblioteket. Der er brugt mange ressourcer på at kunne løfte opgaven. Udvalget var også meget imponeret over, hvordan opgaven er løftet. Denne ros må meget gerne videregives til medarbejderne på Biblioteket.*

## Konto 6 besparelse

Der gives en status på besparelse på konto 6.

Der har været afholdt møde i RådhusMED den 30. april. Der gives status fra mødet.

*Konklusion:*

*Jytte Therkildsen oplyste, at der havde været møde i Ad Hoc RådhusMED den 30. april 2014, hvor der blev orienteret om besparelsen på 2 mio. Besparelsen er lykkedes ved naturlig afgang i Børn, Kultur & Velfærd og Økonomi & Stab. By, Miljø og Beskæftigelse kigger på en proces for, hvordan man kan implementere besparelsen hos dem. MEDudvalgene i By, Miljø & Beskæftigelse er med i denne proces.*

*Der blev spurgt til, hvordan man havde valgt de specifikke områder ud. Jytte oplyste, at de var valgt ud fra en vurdering af, at det var her der var mulighed for at høste stordriftsfordele i forbindelse med den nye administrative organisering. Det vigtige bliver at sikre, at stordriftsfordelene rent faktisk høstes.*

*Effektueringen skal ske inden udgangen af 2014.*

## Budget 2015

Status for administrativt besparelseskatalog. Tidsplan vedlagt.

*Konklusion:*

*Det administrative besparelseskataloget vil blive præsenteret for kommunalbestyrelsen den 17. juni. Herefter vil det blive offentliggjort for medarbejderne. Alle har initiativpligt, hvis der ønskes uddybning af de fremlagte forslag.*

*Der afholdes budgetseminar den 16. august 2014 for Kommunalbestyrelsen.*

*Den 9. september er førstebehandlingen af budgettet. OmrådeMED bookes til et møde lige efter den 9. september.*

*Der gives en status omkring budgettet på KommuneMEDs møde i september og der vil blive holdt et morgenorienteringsmøde efter KB-mødet i oktober for udvalgte MED udvalg.*

## MED udvalg for klubberne

Ekstra punkt som blev optaget på dagsordenen på mødet V/Anne Nielsen.

*Konklusion:*

*Klubberne skal indgå i skoleregie nu. Klubberne bliver en del af timerne i skolerne. Hvordan får klubberne repræsentation i skolernes MEDudvalg i takt med den nye skolereform? Der blev oplyst på mødet, at skolerne ved skoleleder Søren Hald også har rejst problematikken. Der bør sendes en officiel henvendelse – et forslag. Der blev stillet forslag om, at Hans Luther Madsen (leder af klubberne) tager en drøftelse med afdelingschef Henriette Krag. Observatørstatus kunne være en løsning, således at klubberne bliver repræsenteret i skolens MEDudvalg. Der bør være et ligeværd mellem faggrupperne. Jytte Therkildsen orienterer Henriette Krag.*

## Nyt fra afdelingerne (nyt fast punkt)

Formålet med punktet er at orientere på strategisk niveau og en information som alle i OmrådeMED kan have gavn af.

*Konklusion:*

* 1. *Fra Dagtilbudsområdet; gårdmandsordningen. Opgaver skal nu meldes ind via mail. Det er dog problematisk, når IT ikke er prioriteret for området. Ikke alle institutioner har etableret netværk eller har pcere. Det blev aftalt på mødet at, Helle Vaarning tager kontakt til afdelingschef Jens Thrane for at drøfte problematikken.*
	2. *Jytte Therkildsen har haft besøg fra en institutionsleder på vegne af alle ledere fra området i forbindelse med, at afdelingschef Jens Thranes fratræder i løbet af 2015.*
	3. *Læringsnetværk på arbejdsmiljøområdet vil blive etableret. Opstart den 17/6. Kontrakt vil blive udarbejdet.*
	4. *Dialogforum i afdelingen Social og Familie vil blive etableret.*
	5. *En udfordring at få korrekte analyserapporter (styring af økonomi). Lønkørsler skal etableres, før ændringer slår igennem. Derudover fejl i registrantbogføring giver fejlbilleder i analyserapporter.*

## Hvem gør, hvad til næste møde?

*Konklusion:*

*Der skal følges op på møde nævnt under pkt. 2.*

*Der skal følges op på problemstilling nævnt under pkt. 7.*

*Der skal bookes møde i september måned. Dorthe har opgaven.*

*Derudover blev det aftalt, at justering af årshjulet bør sættes på dagsordenen til næste møde.*

## Eventuelt

*Konklusion:*

*Intet.*